બાહુબલીને એનાથી કોઈ ફરક નથી પડતો, પણ એક સમય એવો આવીને ઊભો રહે છે જ્યારે પિતાનું નામ ખરાબ થવા માંડે છે ત્યારે નાનકડા જંગલમાં રહીને તૈયાર થયેલો બાહુબલી ફરીથી પોતાનું રાજ હાથમાં લેવા માટે તૈયારી કરે છે. બાહુબલી એક સામાન્ય માનવી છે, પણ તેના શરીરમાં લોહી રાજવી પરિવારનું દોડી રહ્યું છે. આ લોહીમાં ભરેલા ઝનૂન સાથે તે એક એવા મોટા રાજવી સામે મેદાને પડે છે જે કોઈ પણ ઘડીએ તેની ચટણી કરી શકે છે, પણ હિંમત અને શૌર્યવાન બાહુબલી જંગમાં અંત સુધી લડે છે અને પરિવારનું નામ ઉજાળે છે.ફિલ્મનું ડિરેક્શન સાઉથના ખ્યાતનામ ડિરેક્ટર એસ. એસ. રાજામૌલીએ કર્યું છે, જ્યારે સ્ટોરી તેના જ પપ્પા વિજયેન્દ્ર પ્રસાદે લખી છે. આવતા વીકે રિલીઝ થનારી સલમાન ખાનની ‘બજરંગી ભાઈજાન’ પણ વિજયેન્દ્ર પ્રસાદે જ લખી છે.